
1. Introducere
Cea de a treia sesiune a Autorității de supraveghere a Protocolului la Convenția privind garanțiile internaționale în materie de echipamente mobile referitor la aspecte specifice materialului feroviar rulant, adoptat la Luxemburg la 23 februarie 2007 („Protocolul de la Luxemburg”), va avea loc la 14 aprilie 2026.
Competența Uniunii
Uniunea Europeană este parte contractantă la Protocolul de la Luxemburg. Uniunea are competență exclusivă în ceea ce privește punctele de pe ordinea de zi a acestei reuniuni pentru care Autoritatea de supraveghere va fi invitată să adopte acte cu efecte juridice în sensul articolului 218 alineatul (9) din Tratatul privind funcționarea Uniunii Europene (TFUE), și anume punctele 9 și 10 de pe ordinea de zi.
Comentarii privind punctele de pe ordinea de zi a celei de a treia sesiuni a Autorității de supraveghere
Punctul 9 de pe ordinea de zi. Norme-tip
	Document(e)
	LUX-26011-SA3-09-Model Rules.pdf

	Exercitarea drepturilor de vot
	Uniunea Europeană

	Poziție
	Modificarea deciziei care urmează să fie luată de Autoritatea de supraveghere astfel încât: „Autoritatea de supraveghere:
- ia act de modificările aduse normelor-tip privind identificarea permanentă a materialului feroviar rulant (revizuirea 3) discutate în cadrul celei de a treia sesiuni a Comitetului de revizuire a normelor-tip pentru identificarea permanentă a materialului feroviar rulant, care a avut loc în septembrie 2025;”
În cazul în care normele-tip nu intră în vigoare până la cea de a treia sesiune a Autorității de supraveghere:
„- ia act de faptul că modificările acestor norme-tip ar trebui să intre în vigoare numai la momentul publicării raportului celei de a șaptezeci și noua sesiuni a Grupului de lucru SC.2 al Comisiei Economice pentru Europa a Organizației Națiunilor Unite (CEE-ONU) privind transportul feroviar;
- amână orice acțiune privind aprobarea revizuirii 3 a acestor norme-tip până la intrarea în vigoare a acestor norme.”
Dacă normele-tip intră în vigoare până la cea de a treia sesiune a Autorității de supraveghere și corespund versiunii neoficiale publicate pe site-ul CEE-ONU[footnoteRef:1]: [1: 	https://unece.org/sites/default/files/2026-02/ECE-TRANS-SC.2-337-Rev.3EFR_Unofficial.pdf.] 

„- aprobă normele-tip (revizuirea 3)”


Punctul 10 de pe ordinea de zi. Statut și regulament de procedură
	Document(e)
	LUX-26012-SA3-10-Statutes and Rules of Procedure (&ad).pdf

	Exercitarea drepturilor de vot
	Uniunea Europeană

	Poziție
	În favoarea aprobării propunerilor de modificare a Statutului.
În favoarea aprobării propunerilor de modificare a Regulamentului de procedură, sub rezerva următoarelor modificări:
- la articolul 16 alineatul (6) litera (c), se înlocuiește „două săptămâni” cu „10 săptămâni”;
- la articolul 16 alineatul (7), se elimină sintagma „sau în cazul în care Autoritatea de supraveghere decide astfel” din paragraful introductiv.





RO	1		RO
image1.emf
   

 COMISIA   EUROPEANĂ   

Bruxelles, 9.3.2026    COM(2026) 122 final   ANNEX     ANEXĂ   la   DECIZIA CONSILIULUI   privind poziția care urmează să fie luată în numele Uniunii Europene în cadrul celei de  a treia sesiuni a Autorității de supraveghere instituite în temeiul articolului XII din  Protocolul de la Luxemburg la Convenția privind garanțiile internaționale în mat erie de  echipamente mobile referitor la aspecte specifice materialului feroviar rulant  


